Watch Dangerous Cargo Full Movie Online Free
Drama (1954) 61 minutes ~ Black & White
Writers: Stanley Haynes, Percy Hoskins (story)
Stars: Jack Watling, Susan Stephen, Karel Stepanek Oor ‘n universitÃªre uitdaging
FANIE OS OPPIE JAS | Om jou eie algemene kennis te oorskat kan rampspoedige gevolge vir jou selfbeeld inhou...
Ek is mÃ¡l oor game shows, oftewel ‘televisievasvraprogramme’, soos Edwill van Aarde dit in sy keurige Afrikaans sou sÃª. Om bulderend die korrekte antwoorde op die aanvallige Anne Robinson van Weakest Link-faam se vrae te verskaf, gee my ‘n euforiese genoegdoening wat dikwels vir weke lank duur. Die hupstoot wat my selfbeeld daardeur kry kan waarlik net geÃ«wenaar word deur my (minder gereelde) akkurate voorspellings van die identiteit van die CSI-moordenaar.
Oukei, toegegee, om ‘n handvol van Me. Robinson se breinknopers agtereenvolgens te ontrafel is weliswaar nie die mees wetenskaplike metode om die omvang van jou algemene kennis te bepaal nie, maar ek verkies om dÃ¡Ã¡rdie onbenulligheid te ignoreer wanneer ek impulsief ‘n meerderwaardigheidsgevoel ontwikkel jeens die Weakest Link-stommerikke wat kennelik minder Chappies-papiertjies as ek tydens hul kinderjare gelees het.
Nou kyk, as man van die huis beskou ek dit nie net as my reg nie, maar inderdaad as my plÃ­g om eienaarskap van die TV se afstandbeheerder te neem. My gewoonte om sonder ophou deur die kanale te blaai lei wel tot eindelose frustrasie vir my gade, maar ten minste kan niemand my daarvan beskuldig dat ek my verantwoordelikheid as man versaak nie.
Dit is tydens een sÃ³ ‘n kanaalblaaisessie dat my oog ‘n BBC-vasvraprogram met ‘n hoogdrawende titel vang – University Challenge. En gegewe my voorliefde vir vasvraprogramme, die feit dat Ã©k immers Ã³Ã³k universiteitsopleiding ondergaan het Ã©n dat ek boonop nooit van ‘n uitdaging af wegskram nie, voel ek my genoodsaak om sonder versuim die select-knoppie te druk…
Op die skerm verskyn agt deelnemers wat regtig net, met alle respek, as gedrogte beskryf kan word. Elke gesig word deur ‘n dikraambril versier en elke kop word afgerond deur ‘n Einstein-geÃ¯nspireerde haarstyl. Die hele lot is geklee in uitrustings wat herinner aan modelle uit ‘n 1974-kledingskatalogus, terwyl die bleek, amper deursigtige gelaatskleure onomstootlike bewys lewer dat buitemuurse aktiwiteite maar laag op diÃ© klompie se agendas is.
Die agtstuks neem deel in twee spanne, met die een span wat die Universiteit van Oxford verteenwoordig en die ander die Universiteit van Cambridge. Baie soos die jaarlikse bootresies, maar vir studente sonder sportbeurse.
Die emosielose aanbieder, Jeremy Paxman, roep beelde op van ‘n onderwyser op detensiediens — stug en afgetrokke, dog onberispelik toegewy aan die gewigtige taak wat op sy skouers rus. Na ‘n haastige keelskoonmaak val hy fronsend weg en ek spits aandagtig my ore.
Van die eerste paar vrae verstaan ek geen jota of tittel nie. Dit bestaan uit woorde waarvan die betekenis my ontglip en teen die einde van die vraag het ek lankal reeds vergeet wat aan die begin gevra is. Maar die deelnemers is die ene konsentrasie. Die are hier langs hulle slape staan skoon bol soos die breinkrag ingespan word — ‘n aksie wat vermoedelik spruit uit die strafmaatreÃ«l vir onderpresterende deelnemers: vir ‘n ganse dag sal hy verbied word om ‘n boek te lees en sal hy instede gedwing word om in die buitelug te staan en ‘n bal rond te skop.
Ek ken my sterkpunte en kernfisika is waaragtig nie een nie, maar ek stel myself nietemin ten doel om minstens ‘n raaiskoot te waag op die vraag in diÃ© kategorie: â€œsometimes known by the name of its inventor, the Scottish physicist CTR Wilson, which apparatus consisting of a vessel fitted with a piston and filled with gas saturated with water vapour, is used for tracking ionised particles?” My kop draai skuins soos ‘n hond wat ‘n ultrasoniese klank hoor. Ek’s nog besig om die enkele herkenbare fragmente in die vraag in ‘n logiese geheel te probeer saamsnoer wanneer die Oxford-liggie flits en die korrekte antwoord aangebied word: â€œan expansion cloud chamber” Maar natuurlik. Hoe kon ek so onnosel wees?
Ten spyte van my powere vertoning tot dusver, skep ek moed wanneer Paxman die geskiedeniskategorie aankondig. Geskiedenis is immers my kos. Die Nazi’s? JFK? Martin Luther King? Gandhi? Nee-nee, die vraag handel oor die alombekende Romeinse ingenieur en argitek, Vetruvius. En weereens word ek die loef afgesteek deur ‘n Oxford-outjie met ewe veel puisies as breinselle.
Ek slaag onverwags daarin om die land wie se onafhanklikheid deur die Lancaster House-ooreenkoms bekragtig is, suksesvol weer te gee, maar met die volgende dosyn vrae is ek maar net weer terug by die ge-uhm en ge-a’ery. DÃ­t terwyl die Oxbridge-brigade met ontstellende reÃ«lmaat antwoorde verskaf waarop Paxman kopknikkend sy goedkeuring aandui.
Ek staar oopmond na die TV-skerm. My selfvertroue dobber op ‘n bittere lae eb. Waar krap hulle hierdie fratse uit? Is dit ooit wÃ©ttig om so baie van alles te weet?
My laaste hoop berus op die musiekkategorie, waar daar van die deelnemers verwag word om ‘n uittreksel uit ‘n musiekstuk positief te identifiseer. Ek hoop heimlik om ietsie van The Cure of Green Day of The Stone Roses te hoor, maar die uitdaging word helaas aan ‘n klassieke komposisie gekoppel. En nie sommer Wolfie Mozart se Eine Kleine Nachtmusik nie. Nee meneer! DÃ¡Ã¡i’s mos musiek vir die gepeupel man! Gluck, Campioni, Rameau en Paisiello — dis hÃºlle wat die antwoordliggies vervaard laat flikker.
Wat ‘n ontspannende paar minute voor die TV moes wees, ontaard in ‘n folterende emosionele pyniging. Binne die bestek van 30 minute word die indruk wat ek van my algemene kennis gehad het sonder seremonie ontbloot vir wat dit is: ‘n waanbeeld. My selfbeeld lÃª aan skerwe en waar ek verwese en ineengekrompe teen die hoekie van die rusbank terugdeins, besef ek nogmaals dat mens nooit ‘n man op sy baadjie moet takseer nie. Agter elke onversorgde, eksentrieke individu skuil daar bes moontlik ‘n intellektuele reus en uiteindelik is dit jy, die spotter, wat met eier op jou gesig sit.
University Challenge is toe glad nie ‘n uitdaging nie. Dis ‘n onoorkombare struikelblok. Selfs al is ek ‘n punt toegeken vir elke poging om ‘n antwoord te opper, sou ek maar ‘n fraksie van die wenspan se puntetotaal kon insamel. Nie dat ek bly kyk om te sien wie wen nie, want diep in die donker dieptes van my depressie skakel ek terstond oor na die Cartoon Network…want dÃ¡Ã¡r behoort ek seker darem iets van te verstaan.
Tags: Fanie van der Merwe